ตามคาด “สุดารัตน์-สุพันธ์-ศิธา” แคนดิเดตนายกฯ “ไทยสร้างไทย”
“สุดารัตน์-สุพันธุ์-ศิธา” ลงแคนดิเดตนายกรัฐมนตรีของ 3 รายชื่อของ“ไทยสร้างไทย” ปรับทัพสู้เลือกตั้ง 66
ตามคาด “ไทยสร้างไทย” เคาะส่ง “สุดารัตน์-สุพันธุ์-ศิธา” ลงแคนดิเดตนายกรัฐมนตรี
31 มี.ค. 2566

ผู้สื่อข่ายรายงานว่า  พรรคไทยสร้างไทย จัดการประชุมใหญ่สามัญประจำปี 2566 ตามข้อบังคับพรรคการเมือง เพื่อให้เป็นไปตามกฎหมายพรรคการเมืองที่มีการปรับแก้ จึงต้องปรับข้อบังคับพรรคให้มีความสอดคล้องกับกฎหมายพรรคการเมือง รวมถึงการเพิ่มเติม และทดแทนตำแหน่งกรรมการบริหารพรรค
สำหรับตำแหน่งกรรมการบริหารพรรค ที่มีการปรับเพิ่มเติม และทดแทนตามมติที่ประชุม คือ 1) นายฐากร ตัณฑสิทธิ์ ตำแหน่งเลขาธิการพรรค แทน น.ต.ศิธา ทิวารี ที่จะเป็นตัวแทนของพรรคในการลงพื้นที่หาเสียงช่วงเลือกตั้งในฐานะแคนดิเดตนายกรัฐมนตรี 2) นายอุดมเดช รัตนเสถียร ,นายสุธา ชันแสง ,น.อ.อนุดิษฐ์ นาครทรรพ อดีตรัฐมนตรีและนายดล เหตระกูล , นายธวัชชัย สุทธิบงกช ดำรงตำแหน่งรองหัวหน้าพรรค 3) นายณรงค์ รุ่งธนวงศ์ ตำแหน่งเหรัญญิกพรรค  4) นายประดิษฐ์ วงศ์วิลัย ตำแหน่งนายทะเบียนพรรค   5) นายศุชัยวุธ ชาวสวนกล้วย ,นายสุจินต์ พิทักษ์ และนายพิทักษ์ สันติวงศ์สกุล ตำแหน่งกรรมการบริหารพรรค
นอกจากนี้ มติกรรมการบริหารพรรค มีมติให้ คุณหญิงสุดารัตน์ เกยุราพันธุ์ ,นายสุพันธุ์ มงคลสุธี และน.ต.ศิธา ทิวารี เป็นแคนดิเดตนายกรัฐมนตรีของพรรคไทยสร้างไทย